CELEX: 62019TN0884
Language: mt
Date: 2019-12-30 00:00:00
Title: Kawża T-884/19: Rikors ippreżentat fit-30 ta’ Diċembru 2019 – Folschette et vs Il-Kummissjoni

24.2.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 61/58
            
         
      Rikors ippreżentat fit-30 ta’ Diċembru 2019 – Folschette et vs Il-Kummissjoni
      (Kawża T-884/19)
      (2020/C 61/74)
      Lingwa tal-kawża: il-Franċiż
      
         Partijiet
      
      
         Rikorrenti: Marc Folschette (Leudelange, il-Lussemburgu), Tetyana Grygorenko (Leudelange) u Professional Business Solutions SA (Leudelange) (rappreżentant: N. Bauer, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tilqa t-talba fil-forma preżenti;
               
            
                  —
               
               
                  tiddikjara t-talba ġġustifikata fil-mertu;
               
            
                  —
               
               
                  tiddikjara r-responsabbiltà mhux kuntrattwali tal-konvenuta;
               
            
                  —
               
               
                  tordna lill-konvenuta, skont il-kapijiet tat-talba esposti hawn taħt, tħallas lil:
                  
                              —
                           
                           
                              Marc Folschette l-ammont totali ta’ EUR 219 210 (espressi f’ittri: mitejn u erba’ u għoxrin elf ħamsa u għoxrin Ewro u u ħamsa u disgħin ċenteżmu)
                           
                        
                              —
                           
                           
                              Tetyana Grygorenko l-ammont totali ta’ EUR 75 000 (espressi f’ittri: ħamsa u sebgħin elf Ewro);
                           
                        
                              —
                           
                           
                              lill-kumpannija pubblika b’responsabbiltà limitata Professional Business Solutions SA l-ammont totali ta’ EUR 500 000 (espressi f’ittri: ħames mitt elf Ewro);
                           
                        
            
                  —
               
               
                  flimkien mal-interessi legali kif stabbiliti bil-liġi, b’effett mid-data tas-sentenza ta’ liberazzjoni tal-Cour d’appel [il-Qorti tal-Appell] tal-11 ta’ Jannar 2017, jew inkella b’effett minn din it-talba sal-ħlas;
               
            
                  —
               
               
                  tikkundanna lill-konvenuta għall-ispejjeż tal-kawża
               
            
                  —
               
               
                  tirriżerva lir-rikorrenti kull dritt, motiv jew ażżjoni oħra.
               
            
         Motivi u argumenti prinċipali
      
      Insostenn tar-rikors tagħhom ir-rikorrenti jinvokaw motiv uniku, ibbażat fuq il-ksur suffiċjentement serju ta’ dispożizzjoni legali Ewropea li l-għan tagħha huwa li tagħti drittijiet lill-individwi. Ir-rikorrenti jakkużaw lill-Uffiċċju Ewropew ta’ Kontra l-Frodi (OLAF), li huwa dipartiment tal-Kummissjoni Ewropea, li kiser intenzjonalment u b’mod suffiċjentement serju diversi dispożizzjonijiet legali Ewropej, bi ksur gravi u manifest tal-limiti imposti fuq is-setgħa diskrezzjonali tiegħu. Fil-fatt, l-OLAF la kkonforma ruħu mal-obbligu tiegħu li josserva l-preżunzjoni ta’ innoċenza u lanqas mal-obligu legali tiegħu li jinvestiga b’mod li jiskaġuna jew li jinkrimina u li jagħlaq l-investigazzjoni meta din ma twassalx sabiex jiġu żvelati elementi inkriminanti. Dawn in-nuqqasijiet jikkostitwixxu l-kawża diretta ta’ dannu ċert, dirett u reali sostnut mir-rikorrenti u li għalih dawn tal-aħħar jitolbu kumpens abbażi tal-Artikoli 340 u 268 TFUE.